‘শিব আমাকে শান্তি দেয়’ কার কথা বললেন নুসরত

কলকাতা: সারা আলি খান থেকে নুসরত ভারুচা (Nushrratt Bharuccha), অভিনেত্রীরা মুসলিম সন্তান হয়েও শিব ভক্ত। তা নিয়ে বার বার ট্রোলের মুখেও পড়ে হয়েছে তাঁদের। এবার কেদারনাথ যাত্রা নিয়ে ট্রোলের মুখে পড়লেন নুসরত ভারুচা। শিব উপাসনা নিয়ে দিলেন জবাব। অভিনেত্রী জানান, ‘মুসলিম হতে পারি, তবে শিব আমাকে শান্তি দেন। নুসরত শান্তির খোঁজে ছুটে যান শিবের দর্শনে। কেদারনাথ (Kedarnath) অভিজ্ঞতার কথা কেমন হয়েছিল, জানালেন অভিনেত্রী।

ছবি রিলিজ হোক বা কোনও শুভ কাজের আগে সাফল্যের কামনায় বিভিন্ন মন্দিরে মন্দিরে যেতে দেখা যায় তারকাদের। ২০২৪ সালে প্রথমবার কেদারনাথ দর্শনে গিয়েছিলেন অভিনেত্রী নুসরত ভারুচা। নুসরত ভারুচা মুসলিম ধর্মাবলম্বী। এরপরেও তিনি কেদারনাথ গিয়েছিলেন এবং যার জন্য ট্রোলিংয়ের সম্মুখীন হন। এক সাক্ষাৎকারে নিজের ধর্মীয় বিশ্বাস নিয়ে কথা বলেছেন নুসরত। নুসরত ভারুচার বিশ্বাস, ঈশ্বর এক, কিন্তু তাঁর কাছে পৌঁছানোর পথ অনেক। অভিনেত্রী বলেন, তিনি নামাজ পড়েন, রোজা রাখেন এবং কেদারনাথে গিয়ে নন্দীর কানে ইচ্ছাও প্রার্থনা করেন। অভিনেত্রী শিবের কাছে শান্তি পান বলে জানিয়েছেন। আমি শান্তি অনুভব করেছি। ওখানে এত মানুষের ভিড়েও আমার মন শান্ত ছিল। আমার মনে বা আত্মায় কোনও অস্বস্তি ছিল না। আমার মধ্যে একটা স্থিরতা এসেছিল। তাই আমি সেখানে বসেছিলাম। আমি ইসলাম ধর্ম মানি কিন্তু শিব আমাকে শান্তি দেন। আমি তো বৈষ্ণোদেবীতেও গিয়েছি, শিব-ই আমাকে ডেকেছিলেন।